CELEX: 32013D0030(01)
Language: lv
Date: 2013-08-29 00:00:00
Title: 2014/32/ES: Eiropas Centrālās bankas Lēmums ( 2013. gada 29. augusts ) par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu (ECB/2013/30)

21.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 16/61
            
         
      EIROPAS CENTRĀLĀS BANKAS LĒMUMS
   
   (2013. gada 29. augusts)
   par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu
   (ECB/2013/30)
   (2014/32/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 28.3. pantu,
   tā kā:
   
               (1)
            
            
               2013. gada 21. jūnija Lēmumā ECB/2013/19 par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu (1), ir noteikts, kādā veidā un kādā apmērā to dalībvalstu nacionālajām centrālajām bankām, kuru valūta ir euro (tālāk tekstā – “eurozonas NCB”), ir pienākums 2013. gada 1. jūlijā apmaksāt Eiropas Centrālās bankas (ECB) kapitālu.
            
         
               (2)
            
            
               2013. gada 29. augusta Lēmums ECB/2013/28 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā (2) nosaka ECB kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar Eiropas Centrālo banku sistēmas un Eiropas Centrālās bankas Statūtu 29.3. pantu un no 2014. gada 1. janvāra nosaka jaunos svērumus, kas katrai NCB piešķirti koriģētajā kapitāla atslēgā (tālāk tekstā – “kapitāla atslēgas svērumi”).
            
         
               (3)
            
            
               No 2014. gada 1. janvāra ECB parakstītais kapitāls būs EUR 10 825 007 069,61.
            
         
               (4)
            
            
               ECB kapitāla atslēgas korekcijas dēļ ir jāpieņem jauns ECB lēmums, ar kuru no 2014. gada 1. janvāra atceļ Lēmumu ECB/2013/19 un ar kuru nosaka, kādā veidā un kādā apmērā eurozonas NCB ir pienākums 2014. gada 1. janvārī apmaksāt ECB kapitālu.
            
         
               (5)
            
            
               Saskaņā ar Padomes 2013. gada 9. jūlija Lēmuma 2013/387/ES par euro ieviešanu Latvijā 2014. gada 1. janvārī (3) 1. pantu un pamatojoties uz Līguma par Eiropas Savienības darbību 140. panta 2. punktu, Latvija ir izpildījusi nepieciešamos nosacījumus euro ieviešanai, un 2003. gada Pievienošanās akta (4) 4. pantā minēto Latvijas izņēmuma statusu atcels no 2014. gada 1. janvāra.
            
         
               (6)
            
            
               Latvijas Bankas pienākums apmaksāt tās parakstītā ECB kapitāla atlikušo daļu 2014. gada 1. janvārī, ņemot vērā koriģēto kapitāla atslēgu, tiks noteikts atsevišķā ECB Padomes lēmumā par to, kā Latvijas Banka apmaksā kapitālu, pārved ārējo rezervju aktīvus un veic iemaksas Eiropas Centrālās bankas rezervēs un uzkrājumos,
            
         IR PIEŅĒMUSI ŠO LĒMUMU.
   1. pants
   Parakstītā un apmaksātā kapitāla apmērs un veids
   Ikviena eurozonas NCB 2014. gada 1. janvārī pilnā apmērā apmaksā tās parakstīto ECB kapitālu.
   Ņemot vērā Lēmuma ECB/2013/28 2. pantā noteiktos kapitāla atslēgas svērumus, katrai eurozonas NCB ir kopējais parakstītais kapitāls un apmaksātais kapitāls, kurs summa pretī tās nosaukumam norādīta šajā tabulā:
   
               Eurozonas NCB
            
            
               EUR
            
         
               
                  Nationale Bank van België / Banque nationale de Belgique
               
            
            
               268 222 025,17
            
         
               
                  Deutsche Bundesbank
               
            
            
               1 948 208 997,34
            
         
               
                  Eesti Pank
               
            
            
               20 870 613,63
            
         
               
                  Banc Ceannais na hÉireann / Central Bank of Ireland
               
            
            
               125 645 857,06
            
         
               
                  Bank of Greece
               
            
            
               220 094 043,74
            
         
               
                  Banco de España
               
            
            
               957 028 050,02
            
         
               
                  Banque de France
               
            
            
               1 534 899 402,41
            
         
               
                  Banca d’Italia
               
            
            
               1 332 644 970,33
            
         
               
                  Central Bank of Cyprus
               
            
            
               16 378 235,70
            
         
               Latvijas Banka
            
            
               30 537 344,94
            
         
               
                  Banque centrale du Luxembourg
               
            
            
               21 974 764,35
            
         
               
                  Bank Ċentrali ta’ Malta / Central Bank of Malta
               
            
            
               7 014 604,58
            
         
               
                  De Nederlandsche Bank
               
            
            
               433 379 158,03
            
         
               
                  Oesterreichische Nationalbank
               
            
            
               212 505 713,78
            
         
               
                  Banco de Portugal
               
            
            
               188 723 173,25
            
         
               
                  Banka Slovenije
               
            
            
               37 400 399,43
            
         
               
                  Narodna banka Slovenska
               
            
            
               83 623 179,61
            
         
               
                  Suomen Pankki
               
            
            
               136 005 388,82
            
         2. pants
   Apmaksātā kapitāla korekcija
   1.   Ņemot vērā, ka ikviena eurozonas NCB jau ir pilnā apmērā apmaksājusi savu daļu ECB parakstītajā kapitālā, kas saskaņā ar Lēmumu ECB/2013/19 ir spēkā līdz 2013. gada 31. decembrim, ikviena eurozonas NCB, izņemot Latvijas Banku, papildus pārved uz ECB tādu summu vai attiecīgi saņem atpakaļ no ECB tādu summu, lai rezultāts atbilstu 1. panta tabulā norādītajām summām. Kārtība, kādā Latvijas Bankas apmaksā kapitālu, tiks noteikta atsevišķā ECB Padomes lēmumā.
   2.   Šajā pantā noteiktos pārvedumus veic saskaņā ar 2013. gada 29. augusta Lēmumu ECB/2013/29, ar kuru nosaka noteikumus un nosacījumus Eiropas Centrālas bankas kapitāla daļu pārvešanai nacionālo centrālo banku starpā un apmaksātā kapitāla koriģēšanai (5).
   3. pants
   Stāšanās spēkā un atcelšana
   1.   Šis lēmums stājas spēkā 2014. gada 1. janvārī.
   2.   Ar šo no 2014. gada 1. janvāra tiek atcelts Lēmums ECB/2013/19.
   3.   Atsauces uz Lēmumu ECB/2013/19 uzskata par atsaucēm uz šo lēmumu.
   
      Frankfurtē pie Mainas, 2013. gada 29. augustā
      
         
            ECB prezidents
         
         Mario DRAGHI
         
      
   
   
      (1)  OV L 187, 6.7.2013., 23. lpp.
   
      (2)  Skatīt šā Oficiālā Vēstneša 53. lpp.
   
      (3)  OV L 195, 18.7.2013., 24. lpp.
   
      (4)  Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 236, 23.9.2003., 33. lpp.).
   
      (5)  Skatīt šā Oficiālā Vēstneša 55. lpp.